Avis juridique important

|

32001L0051

Neuvoston direktiivi 2001/51/EY, annettu 28 päivänä kesäkuuta 2001, 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 26 artiklan määräysten täydentämiseksi

Virallinen lehti nro L 187 , 10/07/2001 s. 0045 - 0046

Neuvoston direktiivi 2001/51/EY,annettu 28 päivänä kesäkuuta 2001,14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 26 artiklan määräysten täydentämiseksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 61 artiklan a alakohdan sekä sen 63 artiklan 3 kohdan b alakohdan,ottaa huomioon Ranskan tasavallan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Laittoman maahanmuuton torjumiseksi tehokkaasti on erityisen tärkeää, että kaikissa jäsenvaltioissa on säännökset, joissa on vahvistettu ulkomaiden kansalaisia jäsenvaltioiden alueelle kuljettavien liikenteenharjoittajien velvollisuudet. Tämän tavoitteen suuremman tehon varmistamiseksi olisi myös jäsenvaltioissa tällä hetkellä säädetyt sakkorangaistukset niissä tapauksissa, joissa liikenteenharjoittajat ovat laiminlyöneet valvontavelvollisuutensa, yhdenmukaistettava mahdollisuuksien mukaan ottaen huomioon jäsenvaltioiden oikeusjärjestelmien ja käytäntöjen eroavuudet.(2) Tämä toimenpide kuuluu maahanmuuttovirtojen hallintaa ja laittoman maahanmuuton torjuntaa koskevaan säännöskokonaisuuteen.(3) Tämän direktiivin soveltaminen ei rajoita sitoumuksia, jotka johtuvat 28 päivänä heinäkuuta 1951 pakolaisten oikeusasemasta tehdystä Geneven yleissopimuksesta sellaisena kuin se on muutettuna 31 päivänä tammikuuta 1967 tehdyllä New Yorkin pöytäkirjalla.(4) Ei ole syytä puuttua jäsenvaltioilla olevaan mahdollisuuteen pitää voimassa tai ottaa käyttöön liikenteenharjoittajia koskevia muita toimenpiteitä tai seuraamuksia, olipa kyse tässä direktiivissä tarkoitetuista liikenteenharjoittajista tai ei.(5) Jäsenvaltioiden olisi varmistettava, että kaikissa liikenteenharjoittajia vastaan aloitetuissa menettelyissä, jotka voivat johtaa seuraamusten soveltamiseen, oikeutta puolustautua ja tällaisia päätöksiä koskevaa muutoksenhakuoikeutta voidaan tosiasiallisesti käyttää.(6) Tällä direktiivillä kehitetään Schengenin säännöstöä Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti, sellaisena kuin säännöstö on määritelty Schengenin säännöstön määrittelemisestä Euroopan yhteisön perustamissopimuksen ja Euroopan unionista tehdyn sopimuksen asiaa koskevien määräysten mukaisen oikeusperustan vahvistamiseksi kullekin Schengenin säännöstöön kuuluvalle määräykselle tai päätökselle 20 päivänä toukokuuta 1999 tehdyn neuvoston päätöksen 1999/435/EY(3) liitteessä A.(7) Yhdistyneen kuningaskunnan ja Irlannin asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 3 artiklan mukaisesti Yhdistynyt kuningaskunta on ilmoittanut 25 päivänä lokakuuta 2000 päivätyllä kirjeellä haluavansa osallistua tämän direktiivin antamiseen ja soveltamiseen.(8) Edellä mainitun pöytäkirjan 1 artiklan mukaisesti Irlanti ei osallistu tämän direktiivin antamiseen. Tämän direktiivin säännöksiä ei näin ollen sovelleta Irlantiin, tämän kuitenkaan rajoittamatta mainitun pöytäkirjan 4 artiklan soveltamista.(9) Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 1 ja 2 artiklan mukaisesti Tanska ei osallistu tämän direktiivin antamiseen eikä direktiivi siten sido Tanskaa eikä sitä sovelleta Tanskaan. Koska tällä direktiivillä on tarkoitus kehittää Schengenin säännöstöä Euroopan yhteisön perustamissopimuksen IV osaston määräysten mukaisesti, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa siitä, kun neuvosto on antanut tämän direktiivin, saattaako Tanska kyseisen direktiivin osaksi kansallista lainsäädäntöään.(10) Islannin tasavallan ja Norjan kuningaskunnan osalta tällä direktiivillä kehitetään Schengenin säännöstöä Euroopan unionin neuvoston ja mainittujen valtioiden välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdyn sopimuksen(4) mukaisesti,ON ANTANUT TÄMÄN DIREKTIIVIN:1 artiklaTämän direktiivin tarkoituksena on täydentää 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 allekirjoitetun yleissopimuksen(5) (jäljempänä "Schengenin yleissopimus") 26 artiklan määräyksiä ja täsmentää niiden täytäntöönpanoa koskevat tietyt edellytykset.2 artiklaJäsenvaltioiden on toteutettava tarvittavat toimenpiteet varmistaakseen, että Schengenin yleissopimuksen 26 artiklan 1 kohdan a alakohdan määräysten mukaista kolmansien maiden kansalaisten takaisin kuljettamista koskevaa liikenteenharjoittajien velvoitetta noudatetaan myös silloin, kun jäsenvaltion alueen kautta kulkevalta kolmannen maan kansalaiselta evätään maahanpääsy, josa) liikenteenharjoittaja, jonka oli tarkoitus kuljettaa henkilö määrämaahan, kieltäytyy ottamasta tätä kuljetettavakseen, taib) määrämaan viranomaiset ovat käännyttäneet henkilön ja lähettäneet hänet takaisin jäsenvaltioon, jonka kautta hän on kulkenut.3 artiklaJäsenvaltioiden on toteutettava tarvittavat toimenpiteet, joilla sellaiset liikenteenharjoittajat, jotka eivät voi huolehtia kyseisen käännytetyn kolmannen maan kansalaisen paluusta, velvoitetaan löytämään välittömästi keino kuljettaa tämä edelleen ja maksamaan edelleen kuljettamisesta aiheutuvat kulut, tai, jos välitön edelleen kuljetus ei ole mahdollinen, ottamaan vastuu kyseisen kolmannen maan kansalaisen oleskelu- ja paluukustannuksista.4 artikla1. Jäsenvaltioiden on toteutettava tarvittavat toimenpiteet varmistaakseen, että Schengenin yleissopimuksen 26 artiklan 2 ja 3 kohdan määräysten nojalla käyttöön otetut liikenteenharjoittajiin sovellettavat seuraamukset ovat varoittavia, tehokkaita ja oikeasuhteisia ja ettäa) tällä tavoin sovellettavien sakkorangaistusten enimmäismäärä on kuljetettua henkilöä kohti vähintään 5000 euroa tai vastaava määrä kansallisessa valuutassa virallisessa lehdessä 10 elokuuta 2001, julkaistun vaihtokurssin mukaan laskettuna, taib) tällaisten sakkorangaistusten vähimmäismäärä on kuljetettua henkilöä kohti vähintään 3000 euroa tai vastaava määrä kansallisessa valuutassa virallisessa lehdessä 10 elokuuta 2001, julkaistun vaihtokurssin mukaan laskettuna, taic) kussakin rikkomistapauksessa sovellettavan vakiomääräisen sakkorangaistuksen enimmäismäärä on kuljetettujen henkilöiden lukumäärästä riippumatta vähintään 500000 euroa tai vastaava määrä kansallisessa valuutassa virallisessa lehdessä 10 elokuuta 2001, julkaistun vaihtokurssin mukaan laskettuna.2. Edellä 1 kohta ei kuitenkaan rajoita kunkin jäsenvaltion velvoitteita tapauksissa, joissa kolmannen maan kansalainen hakee kansainvälistä suojelua.5 artiklaTämä direktiivi ei estä jäsenvaltioita säätämästä tai pitämästä voimassa sellaisia liikenteenharjoittajia koskevia muita toimenpiteitä, jotka eivät noudata Schengenin sopimuksen soveltamisesta tehdyn yleissopimuksen 26 artiklan määräyksistä ja tämän direktiivin 2 artiklasta johtuvia velvoitteita. Näihin toimenpiteisiin kuuluu muuntyyppisiä seuraamuksia, esimerkiksi ajoneuvon pysäyttäminen ja takavarikointi taikka liikenneluvan väliaikainen tai pysyvä peruuttaminen.6 artiklaJäsenvaltioiden on huolehdittava siitä, että liikenteenharjoittajilla, joita vastaan menettelyt aloitetaan seuraamusten määräämiseksi, on jäsenvaltioiden lakien, asetusten ja hallinnollisten määräysten nojalla tosiasiallinen oikeus puolustautua ja hakea muutosta.7 artikla1. Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 11 helmikuuta 2003. Niiden on ilmoitettava tästä komissiolle viipymättä.2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.8 artiklaTämä direktiivi tulee voimaan 30 päivää sen jälkeen, kun se on julkaistu Euroopan yhteisöjen virallisessa lehdessä.9 artiklaTämä direktiivi on osoitettu kaikille jäsenvaltioille Euroopan yhteisön perustamissopimuksen mukaisesti.Tehty Luxemburgissa 28 päivänä kesäkuuta 2001.Neuvoston puolestaPuheenjohtajaB. Rosengren(1) EYVL C 269, 20.9.2000, s. 8.(2) Lausunto annettu 13. maaliskuuta 2001 (ei vielä julkaistu virallisessa lehdessä).(3) EYVL L 176, 10.7.1999, s. 1.(4) EYVL L 176, 10.7.1999, s. 3.(5) EYVL L 239, 22.9.2000, s. 1.


Avis juridique important

|

31994L0048

Euroopan parlamentin ja neuvoston direktiivi 94/48/EY, annettu 7 päivänä joulukuuta 1994, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kolmannentoista kerran

Virallinen lehti nro L 331 , 21/12/1994 s. 0007 - 0009 Suomenk. erityispainos Alue 13 Nide 27 s. 0053  Ruotsink. erityispainos Alue 13 Nide 27 s. 0053

EUROOPAN PARLAMENTIN JA NEUVOSTON DIREKTIIVI 94/48/EY,annettu 7 päivänä joulukuuta 1994,tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kolmannentoista kerranEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 100 a artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),noudattavat perustamissopimuksen 189 b artiklassa määrättyä menettelyä(3),sekä katsovat, ettäperustamissopimuksen 7 a artiklassa perustetaan alue, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,sisämarkkinoiden edistymisen seurauksena elämänlaadun, terveyden suojelun ja kuluttajien turvallisuuden on vähitellen parannuttava; tässä direktiivissä säädetyt toimenpiteet ovat kuluttajansuojapolitiikan kehittämisen tulevista painopisteistä 9 päivänä marraskuuta 1989 annetun neuvoston päätöslauselman(4) mukaiset,tietyt aerosoleissa käytetyt aineet ja valmisteet ovat erityisen syttyviä,syttyvien aineiden enenevästä käytöstä aerosoleissa kloorifluorihiilivetyjen (CFC) korvaamiseksi aiheutuu vaaroja kuluttajille; vaarat ovat erityisen suuret pilailu- ja koristelutarkoituksiin käytettävien aerosolien ollessa kyseessä,näitä vaaroja voidaan vähentää mukauttamalla aerosoleja koskevan jäsenvaltioiden lainsäädännön lähentämisestä 20 päivänä toukokuuta 1975 annettua neuvoston direktiiviä 75/324/ETY(5) tekniikan kehitykseen ja rajoittamalla täten syttyvien aineiden käyttöä pilailu- ja koristelutarkoituksiin käytettävissä aerosoleissa,jäsenvaltioiden määräämät tiettyjen pilailu- ja koristelukäyttöön tarkoitettujen aerosolien kaupan pitämistä koskevat rajoitukset vaikuttavat suoraan sisämarkkinoiden toteutumiseen ja toimintaan; on siis tarpeen yhdenmukaistaa jäsenvaltioiden tätä alaa koskevaa lainsäädäntöä sekä tämän seurauksena muuttaa direktiivin 76/769/ETY(6) liitettä I, jaottaen huomioon ehdotetun toiminnan laajuus ja vaikutukset, tässä direktiivissä säädetyt yhteisön toimenpiteet eivät ole ainoastaan tarpeellisia vaan välttämättömiä tarkoitettujen tavoitteiden toteuttamiseksi; jäsenvaltiot eivät voi yksinään saavuttaa kyseisiä tavoitteita ja lisäksi niiden toteuttamisesta yhteisön tasolla on jo säädetty direktiivissä 76/769/ETY,OVAT ANTANEET TÄMÄN ASETUKSEN:1 artiklaMuutetaan direktiivin 76/769/ETY liite I tämän direktiivin liitteen mukaisesti.2 artikla1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset:- joko kuuden kuukauden kuluessa sen jälkeen, kun komissio on antanut direktiivin aerosoleista annetun direktiivin 75/324/ETY mukauttamisesta tekniikan kehitykseen, joka koskee kaikkia käytettäviä testimenetelmiä sen osoittamiseksi, että tuotteet ovat tämän direktiivin vaatimusten mukaisia,- tai vuoden kuluessa tämän direktiivin antamisesta, jos tämä päivämäärä on ensin annettua myöhäisempi.Niiden on sovellettava näitä säännöksiä kuuden kuukauden kuluttua jommankumman edellä tarkoitetuista määräajoista päättymisen jälkeen.2. Näissä jäsenvaltioiden antamissa, 1 kohdassa tarkoitetuissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 artiklaTämä direktiivi on osoitettu kaikille jäsenvaltioille.Tehty Brysselissä 7 päivänä joulukuuta 1994.Euroopan parlamentin puolestaPuhemiesK. HÄNSCHNeuvoston puolestaPuheenjohtajaG. REXRODT(1) EYVL N:o C 306, 12.11.1993, s. 14(2) EYVL N:o C 133, 16.5.1994, s. 15(3) Euroopan parlamentin lausunto, annettu 15 päivänä joulukuuta 1993 (EYVL N:o C 20, 24.1.1994, s. 77), neuvoston yhteinen kanta, vahvistettu 27 päivänä kesäkuuta 1994 (EYVL N:o C 244, 31.8.1994, s. 13) ja Euroopan parlamentin päätös, tehty 15 päivänä syyskuuta 1994(4) EYVL N:o C 294, 23.11.1989, s. 1(5) EYVL N:o L 147, 9.6.1975, s. 40. Direktiivi sellaisena kuin se on viimeksi muutettuna komission direktiivillä 94/1/EY (EYVL N:o L 23, 28.1.1994, s. 28).(6) EYVL N:o L 262, 27.9.1976, s. 201. Direktiivi sellaisena kuin se on viimeksi muutettuna direktiivillä 91/339/ETY (EYVL N:o L 186, 12.7.1991, s. 64).LIITEAineet, jotkajoko- esiintyvät direktiivin 67/548/ETY liitteessä I luokitellaan syttyviksi, helposti syttyviksi tai erittäin helposti syttyviksi ja merkitään sellaisenaantai- eivät vielä esiinny direktiivin 67/548/ETY liitteessä I, mutta ovat syttyvyydeltään direktiivin 67/548/ETY liitteessä VI olevien perusteiden mukaisia, ja luokitellaan ja merkitään väliaikaisesti syttyviksi, helposti syttyviksi tai erittäin helposti syttyviksi direktiivin 67/548/ETY 5 artiklan 2 kohdan mukaisesti.1. Ei voida käyttää sellaisenaan tai aerosolivalmisteina, jotka saatetaan markkinoille ja jotka on tarkoitettu yleisölle myytäviksi pilailu- ja koristelutarkoituksiin kuten:- pääasiassa koristeluun tarkoitetut metallivälkkeet,- keinolumi ja -huurre,- pilailutyynyt,- serpentiinipainepullot,- keinotekoiset pilailueritteet,- puhallettavat pillit ja torvet,- koristehiutaleet ja -vaahdot,- keinotekoiset hämähäkinseitit,- hajupommit,- jne.2. Edellä tarkoitettujen aerosolien pakkauksessa on oltava luettavasti ja pysyvästi merkintä seuraavasti: "Vain ammattikäyttöön", sanotun kuitenkaan rajoittamatta vaarallisten aineiden luokitusta, pakkaamista ja merkintöjä koskevien muiden yhteisön säännösten soveltamista.3. Poikkeuksellisesti 1 ja 2 kohtaa ei sovelleta direktiivin 75/324/ETY 9 a artiklassa tarkoitettuihin aerosoleihin.4. Edellä tarkoitetut tuotteet voidaan saattaa markkinoille ainoastaan silloin, kun ne täyttävät niille esitetyt vaatimukset.